Rīgā, 2023.gada 10.decembrī

Iecavas pamatskolas skolēnu vecākiem

Cienījamie vecāki!

Paldies Jums par sniegto atbalstu izglītības iestādes akreditācijā un izglītības iestādes vadītājas profesionālās darbības novērtēšanas procesā! Esam pateicīgi tiem vecākiem, kuri piedalījās intervijās ar akreditācijas ekspertu komisiju, kā arī visiem vecākiem, kuri atbalsta skolas ikdienas darbu. Šobrīd, kad akreditācija ir noslēgusies, vēlamies Jūs īsi informēt par tās rezultātiem.

Apkopojot visu iegūto informāciju, akreditācijas ekspertu komisija savā ziņojumā ir paudusi šādus secinājumus:

Iecavas pamatskola ir akreditējama uz 6 gadiem, apliecinot, ka tās darbība atbilst optimālam kvalitātes līmenim. Vērtējot kvalitātes jomas “Atbilstība mērķiem” un “Kvalitatīvas mācības”, kvalitātes vērtējuma līmenis ir “labi”, savukārt kvalitātes joma “Iekļaujoša vide” un direktores darbs kvalitātes jomā “Laba pārvaldība” kopumā tiek vērtēts ar kvalitātes vērtējuma līmeni “ļoti labi” [[1]](#footnote-1), kas nozīmē, ka nepieciešamo pārmaiņu ieviešana ir skolas stiprā puse:

|  |  |
| --- | --- |
| **Joma** | **Kvalitātes vērtējuma līmenis** |
| **Atbilstība mērķiem** | **Labi** |
| **Kvalitatīvas mācības** | **Labi** |
| **Iekļaujoša vide** | **Ļoti labi** |
| **Laba pārvaldība** | **Ļoti labi** |

1. Iecavas pamatskolas stiprās puses ir rūpes par katra skolēna labāku iekļaušanos skolas vidē. Izglītības iestāde nodrošina individualizētu un personalizētu pieeja darbā ar skolēniem, tādējādi nodrošinot personības izaugsmi, kompetences un sasniegumus atbilstoši katra skolēna spējām, kā arī sekmīgi īsteno iekļaujošo izglītību (t.sk. Ukrainas civiliedzīvotāju), atbalstot ikviena mācīšanos, līdzdalību un mācīšanās mērķu sasniegšanu, attiecinot to uz visiem skolēniem, akcentējot katra skolēna unikālās īpašības, stiprās puses un to nozīmi mācību procesā.

Skolas direktore ir līdere, kurai piemīt augsta emocionālā inteliģence, kas veiksmīgi vada kolektīvu pārmaiņu procesos, kā arī tiek veikts profesionāls vadības darbs, iegūstot un analizējot datus par izglītības iestādes darbības kvalitāti, kas nodrošina izglītības iestādes mērķtiecīgu darba plānošanu, īstenošanu, pašvērtēšanu un pilnveidi. Turklāt skolas direktorei ir izveidota cieša un pozitīva sadarbībā ar dibinātāju, pedagogiem, vecākiem un izglītojamiem, kas veicina izglītības iestādes kopēju attīstību un sadarbību visos līmeņos.

1. Kā svarīgākos turpmākajos gados skolai veicamos darbus akreditācijas ekspertu komisija ir noteikusi vairāk attīstīt skolēnu pētnieciskās un eksperimentālās darba prasmes, tādējādi veicinot lielāku interesi par eksaktajām zināšanām, kā arī sekmējot dalību olimpiādēs un konkursos.

Akreditācijas ekspertu komisija, veicot savu darbu, izmantoja šādas metodes:

* 1. Intervijas un sarunas ar skolas direktori, vadītāja vietniekiem, pedagogiem, izglītības iestādes dibinātāja pārstāvjiem, skolēniem, skolēnu vecākiem, atbalsta personālu.
  2. 11 mācību stundu vērošana.
  3. Izglītības iestādes apskate.
  4. Dokumentu un informācijas analīze (izglītības iestādes pašnovērtējuma ziņojums, izglītības iestādes attīstības plāns, ikgadējais darba plāns, izglītojamo mācību sasniegumu vērtēšanas kārtība, skolvadības sistēma e–klase, audzināšanas darba prioritātes trīs gadiem un to izvērtējums, Valsts izglītības informācijas sistēmā pieejamie dati, iekšējās kārtības noteikumi, aptauju rezultāti).
  5. Situāciju analīze par pedagoģijas un izglītības iestādes aktuālās darbības jautājumiem.
  6. Tīmekļvietnes un komunikācijas sociālajos medijos izpēte.

Novēlu jums sekmīgu turpmāko sadarbību ar skolas vadību un pedagogiem!

Ekspertu komisijas vadītāja Inita Ozoliņa

1. Skolas darbību un skolas direktora profesionālo darbību vērtē piecos kvalitātes vērtējuma līmeņos: “nepietiekami; “jāpilnveido”; “labi”; “ļoti labi”; “izcili”. [↑](#footnote-ref-1)